ઉલ્લેખનીય છે કે ઘટનાના પર્દાફાશ પછી સિવિલ હોસ્પિટલમાં એક કમિટીની રચના કરવામાં આવી છે. સિવિલ હોસ્પિટલના પોલીસ સર્જન ડો. મહેશ કાપડિયાએ જણાવ્યું છેકે હિન્દુ લાશને દફનવિધિ માટે મોકલવાના મામલે તપાસ શરૂ કરવામાં આવી છે. જેથી ડો. એમ.એમ.પ્રભાકરે તપાસ કમિટી બનાવી છે. જેમાં કોન્ટ્રાક્ટર ગોપાલને નોટિસ આપવામાં આવી છે. અને તેની આજે પૂછપરછ કરવામાં આવશે. જો કૌભાંડમાં તેનો રોલ સામે આવશે તો તેના વિરુદ્ધમાં કાયદેસરની કાર્યવાહી કરવામાં આવશે. આ સિવાય તેનો કોન્ટ્રાક્ટ રદ કરવામાં આવશે અને આવનારા દિવસમાં આવું ના થાય તે માટે નિર્ણય લેવામાં આવશે.